Plaasmoorde!!!!! Farm Murders!!!!! - Page 304 - Stormfront
Page 304 of 673 « First < 204 254 290 291 292 293 294 295 296 297 298 299 300 301 302 303 304 305 306 307 308 309 310 311 312 313 314 315 316 317 318 354 404 > Last »
09-18-2008, 04:44 AM #3031
Geskiet, maar hy blý in SA
‘Sê vir die minister van veiligheid en sekuriteit ek sal nie Australië toe gaan nie, want Suid-Afrika is my huis.”
So sê ’n suurlemoenboer van Cullinan, oos van Pretoria, wat eergisteraand om 22:30 tydens ’n huisrooftog drie keer raakgeskiet is.
Mnr. John de Jager (37) is drie keer in sy regterbeen geskiet toe hy sy vrou, Petronella (37), te hulp gesnel het nadat drie gewapende rowers haar by hul wasgoeddraad oorval het.
Sy het wasgoed gaan afhaal toe sy skielik begin gil. Hy het dadelik uitgehardloop, het De Jager gister uit sy bed in die Montana-hospitaal gesê. “Ek het ’n man naby haar gesien staan. Hy het niks gesê nie en my sonder enige waarskuwing geskiet. Toe die eerste koeël my tref, het ek op die man afgestorm en toe skiet hy my nog twee keer in dieselfde been.”
Die rowers het hom buite laat lê en sy vrou die huis ingevat.
“Hulle het haar na ons kamer geneem om die kluis vir hulle oop te sluit en toe steel hulle twee vuurwapens en geld uit die kluis.”
Die rowers het ook die paartjie se selfone, mev. De Jager se trouringe en juwele gesteel. Daarna het hulle haar hande met haar man se skoenveters agter haar rug vasgebind.
“Hulle het my hande en voete ook met my skoenveters vasgebind en toe sit hulle op my. Toe ek vir hulle sê ek het mediese hulp nodig, het hulle my gevloek.
“Voordat hulle gevlug het, het hulle ’n kombers oor my kop gegooi.”
Sy vrou kon haar loswikkel en het hom ook losgesny.
“Ek kon nie beweeg nie en het net bly lê.”
Hul seun, Günter (7), het gelukkig deur die hele drama geslaap.
De Jager het meer as ’n week gelede twee kabeldiewe op sy eiendom gevang en aan die polisie oorhandig. Hy reken dit hou dalk verband met die aanval.
Mnr. Charles Nqakula, minister van veiligheid en sekuriteit, het in 2006 gesê mense wat dreig om die land weens die hoë misdaadsyfer te verlaat, moet ophou kla of padgee.
De Jager sê hy gaan nie die land verlaat nie. “Die minister moet eerder afgedank word.
“Sê vir hom (die minister) ek is nie ’n klakous nie en ek sal nooit die land verlaat nie, want waarheen sal ek dan gaan? Ek wil net hê hulle moet die galg terugbring.
“My vuurwapens is nou daar buite en dit gaan in ander gewapende rooftogte gebruik word.”
De Jager het gevra Nqakula moet beter toerusting beskikbaar maak om misdaad te bekamp.
Kapt. Sello Ngobeni, waarnemende bevelvoerder by die Cullinan-polisiekantoor, het gesê hulle ondersoek die voorval.
09-19-2008, 02:44 AM #3032
Rowers slaan, steek bloeier
’n Man van Pretoria-Noord wat ’n bloeier is, het gedink hy gaan hom doodbloei toe hy eergister omstreeks 02:30 in sy bed deur betreders aangeval en onder meer met ’n mes gesteek is.
Mnr. Frans van Tonder (52) se skedel is stukkend geslaan en hy het bloeding op die brein nadat drie gewapende inbrekers hom met ’n staalpyp geslaan het.
Sy aanvallers het hom ook in die bors, kop, arms en hande gesteek.
“Ek het nooit gedink so iets sal met my gebeur nie. Maar hule het ingekom ten spyte van die 6 voet-heining om my erf en al die veiligheidshekke en deure,” het Van Tonder gister in sy bed by die Akasia-hospitaal in Pretoria gesê.
Hy het gelê en slaap toe die aanvallers by sy huis ingekom het. Van Tonder, ’n werknemer van SAB Miller, het gesê dit is onduidelik hoe hulle ingekom het, want daar is geen tekens van inbraak nie en hy weet hy het nie sy deure oopgelos nie.
“Die volgende oomblik het hulle bo op my bed en op my gespring en met ’n staalpyp begin slaan. Hulle het my met ’n mes in die bors, kop, hande en arms gesteek, maar ek het teruggebaklei,” het hy gesê.
“Ek dink ek moes hard geskreeu het, want die lawaai het die paartjie wat in ’n woonstel op my erf woon, wakker gemaak en hulle het opgespring om my te kom help.
“Dié lot (aanvallers) het toe my beursie en ’n paar goed gesteel en gevlug.”
Volgens Van Tonder het die paartjie dadelik die polisie en die ambulansdiens gebel.
Hy het verskriklik gebloei. “My mat in die kamer wat spierwit was, is nou deurdrenk met bloed. My bed is ook vol bloed.”
Die hospitaal het gesê sy bloedtelling is normaal en hy sterk goed aan.
Van Tonder sê hy slaap gewoonlik met sy vuurwapen onder sy kussing, maar die laaste tyd sluit hy dit in sy kluis toe. “Ek is eintlik bly ek het dit toegesluit, want dalk sou hulle my bewusteloos geslaan het en my wapens gesteel het of my daarmee geskiet het,” het hy gesê.
Mev. Christine Guy van Rustenburg, Van Tonder se suster, het gesê die polisie het glo eers om 07:00 by haar broer se huis opgedaag. Sy het gesê toe sy die huis gister besoek het, het sy ’n tuinskêr onder haar broer se badkamermat gekry wat die polisie misgekyk het.
“Dit is skokkend,” het sy gesê.
Kapt. Lucas Sithole, polisiewoordvoerder, het gesê die polisie ondersoek die voorval.
Hy het bygevoeg dat die polisie die bewering dat hulle nie gou genoeg gereageer het nie, in ’n ernstige lig beskou en dat dit ondersoek word.
Guy het gesê die aanval op haar broer is die tweede terugslag wat hul familie vanjaar tref. Haar dogter, Ro-chelle (19), het onlangs erge bors- en rugbeserings in ’n ongeluk opgedoen. “Sy ontvang fisioterapie om weer te leer loop,” het Guy gesê.
09-21-2008, 02:06 PM #3033
Sakeman sterf in koeëlreën
’n Bloemfonteinse sakeman het vergeefs met sy arms skote van sy verwoede moordenaar probeer afweer, en in ’n koeëlreën in sy kantoor inmekaar gesak.
Die aanvaller, ’n gewese werknemer, het toe wydsbeen oor mnr. Jakes Jacobs (53) gaan staan en sy 9 mm-pistool op hom leeggeskiet.
Jacobs, eienaar van ’n motorhandelsaak, is tien keer in die kop en bors geskiet.
Sy aanvaller, mnr. Francois van Tonder (49), het hom vroeg Vrydagoggend uit sy motor voor die onderneming dopgehou.
Hy het kort nadat Jacobs ingery het, doodluiters die kantoor binnegestap, ’n pistool vir die ontvangsvrou gewys en gevra om Jacobs te spreek. Jacobs het deur toe gekom en hom in Van Tonder vasgeloop.
Die skote het begin klap.
Van Tonder het toe glo uitgestap en weggery.
Sy lyk is ure later in die Kroonpark-oord in Kroonstad gekry. Hy het homself buite sy motor doodgeskiet.
Van Tonder het sewe maande gelede by ’n tak van Jacobs se onderneming in Kroonstad gewerk en was ongelukkig omdat Jacobs hom glo geld geskuld het.
Dr. Willem Jacobs het gister gesê sy ouer broer het Van Tonder afgedank.
Die partye het ’n skikking bereik in die arbeidshof, maar Jacobs het nie die eerste betaling – soos ooreengekom – gedoen nie. Van Tonder het toe telefonies skerp woorde met Jacobs gehad.
“Ek verstaan nie my broer se moordenaar se haat en wrewel nie,” het Jacobs, uitvoerende hoof van ’n buitelandse mynmaatskappy, huilend gesê.
“Hy het die moord beplan en 200 km ver gery om die daad te pleeg. Die familie is verpletter.”
Jacobs was in die 1970’s kaptein van die Namibiese rugbyspan. Hy het ook as flank ’n paar wedstryde vir die Vrystaat en die destydse Transvaal gespeel.
In Bloemfontein was hy bekend in Weermag-rugbykringe.
Die bejaarde mev. Marietjie van Tonder het gistermiddag gesê haar enigste seun is nie ’n koelbloedige moordenaar nie.
Sy sê haar seun het onlangs vir haar gesê die stryd om sy uitstaande salaris by Jacobs te kry, is nutteloos. Hy het glo twee keer ’n prokureur gaan spreek.
Van Tonder het kort voor die bloedbad vir sy ma gesê hy sien nie langer kans vir die “tweedehandse lewe” wat hy tans voer nie. Hy het by sy ma gebly wat hom onderhou het met haar pensioen en geld van kunsklasse.
Jacobs laat ook sy dogter, Daniella (11), sy ouers en suster, Erna, agter. Geen begrafnisreëlings is nog getref nie.
Van Tonder, ’n wildbewaarder van beroep, het ook ’n suster, mev. Cariena Carstens.
09-21-2008, 02:07 PM #3034
Rooftog, nie buffel, eis man
Die ondersoek na die dood van ’n sakeman van die Oos-Rand wat einde Julie vanjaar dood is nadat hy glo deur ’n buffel op sy spog-wildplaas buite Hoedspruit aangeval is, het ’n dramatiese wending geneem.
Twee mans van die Hoedspruit-omgewing is in hegtenis geneem weens sy dood.
Die polisie glo nou mnr. Roy Munks (65) is in ’n rooftog vermoor.
Die aanvallers het hom vermoedelik met messe gesteek. Hulle wou hom waarskynlik vermoor en daarna die plaashuis plunder, maar hulle het op die vlug geslaan toe hy hard begin skree het.
Net ná Munks se dood het die polisie bevind hy het doodgebloei nadat hy deur ’n buffel aangeval is. Tydens ’n lykskouing is bevind die wonde aan sy bolyf het ooreengestem met beserings wat deur ’n buffel se horings veroorsaak kan word.
Daarbenewens het spoorsnyers – wat deur die polisie ingeroep is – net ná Munks se dood bevind daar was buffelspore naby die lyk.
Maar nou het twee verdagtes wat aangekeer is weens huisbraak in Hoedspruit tydens ondervraging hul monde verbygepraat. Hulle het erken hulle was betrokke by Munks se dood.
Die mans is van moord aangekla en word aangehou. Supt. Daniël Ramakgoakgoa, die bevelvoerder van die polisie in Hoedspruit, wou nie Vrydag die verdagtes se name bekend maak nie omdat die saak in ’n sensitiewe stadium is.
Munks se seun, Clive, het Vrydag gesê al het die polisie destyds vir hom gesê ’n buffel het sy pa se dood veroorsaak, het hy van die begin af vermoed daar steek dalk meer in sy dood.
’n Plaaswerker het hom glo vertel hy het die aand van sy pa se dood gehoor hoe Munks uitroep: “Help, hulle het my geskiet!”
Hy is oomblikke later dood. Dié inligting is die aand van Munks se dood aan die polisie verskaf.
“Hoekom sou my pa so iets uitgeroep het as hy deur ’n buffel aangeval is,” vra Munks se seun. “Dis moeilik om te sê of ek nou kwater is omdat mense, en nie ’n dier nie, my pa se dood veroorsaak het.
“Maar ek is minstens verheug dat die aanvallers vasgetrek is. Ek hoop net hulle kom nie maklik los nie, ” sê Munks jr.
Hy sê dis tragies dat sy pa vermoor is, want hy het vas geglo aan Suid-Afrika se toekoms.
Toe ’n familielid in ’n stadium Nieu-Seeland toe is met die oog op moontlike emigrasie, het Munks sy optrede gekritiseer.
Hy het gesê hy gaan nêrens heen nie, hy bly in Suid-Afrika, sê Munks jr.
09-21-2008, 02:08 PM #3035
Koeël mis vrou se hart en tref arm
Secunda. – ’n Seun het sy skooldas om ’n vrou se bloeiende arm gebind kort nadat sy deur ’n aanvaller geskiet is.
Die koeël het mev. Retha van der Linden (41) van Secunda se hart en bors naelskraap gemis en haar in die linker-boarm getref.
Van der Linden is omstreeks 12:50 op die hoek van Bankspruit- en Klipspruitstraat in Secunda geskiet toe sy op pad was om haar dogter, Simoné (16), by die skool op te laai.
Die Hoërskool Oosterland is in ’n aangrensende straat, sowat 400 m van waar Van der Linden geskiet is.
“Ek ry gewoonlik vroeg en wag dan voor die skool. Nadat ek vier jaar gelede beroof is, is ek super-versigtig.
“Ek was Woensdag al teen tweede pouse by die skool. Ek het toe maar my venster afgedraai en stadig om die blok gaan ry, skaars 40 km/h,” het sy gesê.
Twee jong mans het van die skool se kant af aangestap en een het skielik voor die motor inbeweeg.
“Hy het ’n klein rewolwer in sy hand gehad waarmee hy gepeuter het. Ek het nog gedink ‘hier kom moeilikheid’, toe rig hy die rewolwer op my en trek die sneller. Hy het net by die oop ruit ingeskiet sonder om ’n woord te sê.
“Ek het instinktief reguit skool toe gejaag. Daar was oral bloed.”
’n Paar leerlinge het haar te hulp gesnel. Terwyl sommige die bloeding probeer stop het, het ’n meisie Van der Linden se selfoon gevat en Van der Linden se ma, mev. Hannie Botha, gebel.
“ ’n Seun het sy skooldas om my arm bokant die wond gebind om groter bloedverlies te keer.”
Die kinders het haar na die skool se siekeboeg geneem. Teen dié tyd het ’n onderwyser, mnr. Ettienne Smit, ook kom help.
Simoné was onbewus van die gebeure in die skool se ingangsportaal totdat ander leerlinge haar gaan roep het.
“Ek is net dankbaar dat Simoné nie in die motor was nie. Die koeël is dwarsdeur die passasiersitplek. ’n Passasier sou swaar gewond gewees het,” het Van der Linden gesê.
Die polisie het nog nie die skieter vasgetrek nie.
09-22-2008, 07:53 AM #3036
Cops rescue man from hijackers
Johannesburg - A Vereeniging man was saved from suspected hijackers on Friday when police arrived swiftly on the scene.
Gerhard Coetzer, 36, said he and Michael Erasmus, 15, the son of friends of his, were driving between Carletonville and Fochville in his Hyundai bakkie at about 11:30, when two men in a bakkie pulled up next to him and pointed at one of his tyres.
"My bakkie was heavily laden with copper and aluminium and I drove slowly. He (one of the passengers) told me one of my tyres had thrown up something which had hit a car."
Coetzer, a manager at a metal company, stopped and looked at the tyre. He then got back into the bakkie and drove off before the men could reach him.
Shortly afterwards, three men in a Toyota RunX with a crack on the window pulled up next to him.
"I slowed down to talk, but they shouted because I wouldn't pull off the road. I don't stop as a rule."
The car then forced him off the road, and the bakkie stopped.
"They grabbed me from behind and punched me while I was standing at the bakkie. I threw down my cellphone and the bakkie's keys."
Coetzer said he ran over the road to try to draw the attention of another motorist.
When he remembered about Erasmus being in the car, he turned to see one of the suspects pushing the boy into the RunX and driving off.
Two men then pushed Coetzer against the barrier next to the road.
Shortly afterwards, two of the men who had driven off with Erasmus came back without the boy, and all four attacked Coetzer.
'We don't want to kill you'
"They said to me: 'Work with us. We don't want to kill you.'" They wanted the keys of his bakkie.
Coetzer told the men the keys were in the vehicle, but they kept hitting him, and wanted him to climb into a ditch next to the road.
"One of them walked to the car and said: 'He won't co-operate, I am going to shoot him'."
Meanwhile, a passing motorist informed police, who happened to be at a roadblock a few kilometres away, about the incident, and they rushed over.
Two of the suspects were arrested on the scene. The other two got away.
"Those guys (of the roadblock) were on the scene fast. First there was only the bakkie. When I looked again, there were cars everywhere."
Coetzer said mine security officials found Erasmus where the criminals had dropped him off.
Police spokesperson Superintendent Koos Degenaar said two men in their thirties would appear in the Fochville Magistrate's Court on Monday.
Polisie red man uit kloue van motorkapers
’n Man van Vereeniging is Vrydag uit die kloue van vermeende motorkapers gered toe die polisie vinnig op die toneel opgedaag het.
Mnr. Gerhard Coetzer (36) sê hy het om ongeveer 11:30 tussen Carletonville en Fochville met sy Hyundai-bakkie gery toe twee mans in ’n bakkie langs hom ingetrek en na sy bakkie se een band beduie het.
Vriende se seun, Michael Erasmus (15), was by Coetzer in die voertuig.
“My bakkie was swaar gelaai met koper en aluminium en ek het stadig gery. Hy (een van die insittendes in die kar) het vir my gesê my wiel het iets opgetel en ’n kar getref.”
Coetzer, ’n bestuurder by ’n metaalonderneming, het stilgehou en sy band bekyk. Hy het weer teruggeklim in die bakkie en weggery voordat die mans by hom kon kom.
Kort daarna het ’n Toyota RunX met ’n “stukkende merk op die venster” en drie mans in, langs hom ingetrek.
“Ek het stadiger gery om te praat, maar hulle het geskreeu omdat ek nie wil aftrek nie.
“Ek stop as ’n reël nie.”
Hy is toe deur die Toyota RunX van die pad af gedwing en die bakkie het ook daar stilgehou.
“Hulle het my van agter af gegryp en geslaan toe ek by die bakkie staan. Ek het my selfoon en die bakkie se sleutels neergegooi.”
Coetzer sê hy het toe oor die pad gehardloop om ’n ander motoris se aandag te probeer trek.
Toe hy van Erasmus onthou, het hy gesien hoe van die verdagtes die seun in die RunX druk en wegry.
Twee van die mans het Coetzer met die bakkie teen die reling langs die pad vasgedruk.
Kort daarna het twee van die drie mans wat met Erasmus weggery het, sonder die seun teruggekeer en het al vier Coetzer geslaan.
“Hulle het vir my gesê: ‘Werk saam. Ons wil jou nie doodskiet nie.’ ”
Hulle wou sy bakkiesleutels hê.
Coetzer het vir die mans gesê dié sleutels lê by die voertuig, maar hulle het hom bly slaan.
Die mans wou glo hê dat hy in ’n sloot van sowat 5 m langs die pad moes inklim.
“Die een het na die kar toe geloop en gesê: ‘Hy wil nie saamwerk nie, ek gaan hom skiet.’ ”
Die polisie, wat blykbaar ’n paar kilometer van die toneel af ’n padversperring gehou het, het opgedaag nadat ’n motoris wat daar verby gery het, hulle van die voorval in kennis gestel het.
Twee van die verdagtes is op dietoneel in hegtenis geneem. Die ander twee het gevlug.
“Daai ouens (van die padversperring) was vinnig op die toneel. Eers was dit net die bakkie. Toe ek weer kyk is dit net karre.”
Volgens Coetzer het mynveiligheids-beamptes Erasmus gevind waar die booswigte hom afgelaai het.
Supt. Koos Degenaar, polisiewoordvoerder, sê die twee mans (tussen 35 en 37 jaar oud) sal na verwagting vandag in die Fochville-landdroshof verskyn.
09-22-2008, 07:54 AM #3037
2 rowers, nie buffel, steek man dood
Twee mans is gearresteer weens die moord op ’n Oos-Randse sakeman nadat aanvanklik vermoed is dat ’n buffel hom gegaffel het.
Daar is destyds vermoed mnr. Roy Munks (65) van Dunnottar naby Springs aan die Oos-Rand is deur ’n buffel op sy wildplaas in Hoedspruit aangeval en gegaffel.
’n Slagaar is beskadig en Munks het vermoedelik weens die skok ’n hartaanval gekry en gesterf.
Twee vermeende rowers het egter verlede week hul mond verby gepraat deur tydens ondervraging oor ’n huisbraak in Hoedspruit te erken dat hulle betrokke was by Munks se dood.
Die mans is van moord aangekla en word aangehou.
Hul name is nie verstrek nie.
’n Lykskouing het aanvanklik bepaal dat Munks doodgebloei het nadat hy deur ’n buffel gegaffel is. Die wonde aan sy lyk het glo ooreengestem met beserings wat die buffel se horings kon veroorsaak.
Die polisie glo egter nou dat Munks met messe gesteek is voordat sy aanvallers sy plaashuis wou beroof.
Hulle het glo gevlug toe Munks begin skreeu het.
Sy seun, Clive (36), was geskok toe die polisie hom inlig, het hy gister gesê.
Die twee bly in aanhouding tot hul volgende hofverskyning in Oktober.
09-22-2008, 07:55 AM #3038
Man skiet eksvrou met polisiewapen
’n Vrou van Lentegeur is Vrydagaand deur haar gewese man, Reginald Murphy, met die dienspistool van ’n polisieman van Mitchells Plain doodgeskiet.
Insp. Bernadine Steyn het gister by navraag bevestig die vuurwapen waarmee me. Natasha Murphy (34) geskiet is, is dié van ’n polisieman.
Dit is glo Vrydagmiddag voor die voorval uit sy kluis gesteel.
Steyn kon nie sê hoe Reginald Murphy die vuurwapen bekom het nie.
Reginald het sy gewese vrou en daarna homself in die kop geskiet. Hulle albei het op die skoolterrein van die Hoërskool Lentegeur gesterf.
Gister het Natasha se familie in Lentegeur by wie sy die afgelope twee jaar gewoon het ná haar egskeiding van Reginald, gesê sy het ongeveer 30 sake van teistering teen hom by die polisie in Mitchells Plain aanhangig gemaak, maar daar het niks van gekom nie.
Natasha het ook ’n interdik teen haar gewese man gekry wat hom verbied het om met haar in verbinding te tree of naby haar ouerhuis te kom. Dít het hy ook geïgnoreer.
Haar oom mnr. Morgan Brown het gesê Reginald het volgens inwoners al van Vrydagmiddag in hul straat rondgedwaal.
Natasha se vriend, mnr. Cheslyn Starling, het gesê Reginald (Murphy) het haar Vrydagmiddag op haar selfoon gebel en gedreig dat hy Natasha en hul twee dogters, Renetia (8) en Robin (4), sou doodskiet.
Starling en Natasha het glo Vrydagaand ná werk by haar ouerhuis in Lentegeur aangekom.
Sy het binnegegaan en hy het iets uit sy kattebak gaan haal.
Toe hy omkyk, het Reginald agter hom gestaan met ’n vuurwapen teen sy kop.
Reginald het hom toe die huis ingedwing, waar hy aggressief was teenoor Natasha se ouma mev. Hettie Brown.
Starling het gesê terwyl hy gekeer het dat Reginald nie by Natasha se ouma en kinders uitkom nie, het Reginald vir Natasha, wat toe uit haar kamer gekom het, uit die huis gedwing.
“Hy het geweet waar die sleutels hang en moes dit in die struweling geneem het, want hy het ons in die huis toegesluit en Natasha die straat afgedwing en oor die skoolveld geneem.”
Volgens Brown en Starling het bure haar te hulp gesnel, maar is gedreig dat hulle geskiet sou word.
“Teen die tyd dat ek my deur oopgekry het, was hy al aan die ander kant van die veld met Natasha.”
Starling sê hy het in sy motor geklim en gery. Toe hy naby die skool stilhou, het hy eers een skoot gehoor en toe nog een.
“Ek het net hul liggame sien lê.”
09-22-2008, 07:55 AM #3039
Takbestuurder (62) vermoor, swanger vrou doodgery
’n Man is helder oordag Saterdagmiddag by ’n sakeonderneming waarvan hy die bestuurder was, met ’n graaf doodgeslaan.
Mnr. Ronald Scholtz (62), van George-Oos, was die bestuurder van Voltex, “ ’n groothandelverskaffer van elektriese toerusting,” het kapt. Malcolm Pojie, polisiewoordvoerder vir die Suid-Kaap gister gesê.
Die onderneming is gewoonlik op ’n Saterdag gesluit, maar volgens Pojie is Scholtz klaarblyklik uitgeroep.
Die Conville-polisiekantoor is omstreeks 12:30 ontbied. ’n Klant wat iets wou koop, het die liggaam gevind.
“Daar is ’n graaf op die toneel gevind wat vermoedelik die moordwapen is. Daar was geen teken van gedwonge ingang by die sakeperseel nie.”
Volgens Pojie is ’n 24-jarige, voormalige werknemer reeds in Mosselbaai aangekeer. Hy is in aanhouding en sal waarskynlik vandag in die hof verskyn.
Daar was gister nie antwoord by die sakeonderneming nie. Die oorledene se adres was ook nie teen druktyd bekend nie.
) ’n Voorval van strafbare manslag word ondersoek nadat ’n swanger vrou Saterdag op die R62 tussen Ladismith en Barrydale doodgery is. “Die vrou moes swanger gewees het, want daar is ’n fetus op die toneel gevind,” het Pojie gesê.
Die saak word ondersoek en geen nader inligting was teen druktyd bekend nie.
09-24-2008, 03:16 PM #3040
Rowers val gaste aan, verkrag
Ses gewapende rowers het Saterdagaand ses gaste by die Hippo Lodge in die Wieg van die Mensdom by Muldersdrift aangehou en twee vroue verkrag.
“Ons woon al 13 jaar hier en dit is die eerste keer dat so iets hier gebeur,” het mnr. Geof Maud, eienaar van die Hippo Lodge, gister gesê.
Die ses familielede, van wie die dogter en haar man in Engeland woon en die lodge vanjaar ’n tweede keer besoek het, het in hul chalet gekuier toe een van die rowers ’n vuurwapen deur die venster gedruk het. ’n Ander een het die voordeur met ’n baksteen oopgebreek.
“Die rowers het . . . die mans vasgebind en toe selfone en juweliersware gebuit. Net een van die rowers het die vrou en haar pa se vriendin verkrag.”
Maud was nog baie emosioneel ná die voorval en het gesê hy kon die afgelope twee nagte nie slaap nie.
“Dink net waardeur moet die slagoffers gaan.”
Hy het gesê hy weet nie hoe die rowers die perseel binnegekom het nie omdat dit met ’n geëlektrifiseerde heining en alarms toegerus is.
Volgens insp. Tebogo Kgomo, polisiewoordvoerder, het die polisie eergister die gesteelde Nissan Tiida waarin die rowers gevlug het, in die Diepsloot- informele nedersetting gekry. “Geen van die gesteelde items is teruggevind nie en niemand is nog in hegtenis geneem nie.”
Dié voorval volg op die moord op mnr. Franz Richter, eienaar van die nabygeleë Heia Safari Ranch, in November verlede jaar.
Die polisie in die omgewing het nou die Trio-taakspan op die been gebring om huisbrake, inbrake by sakeondernemings en kapings hok te slaan.
Kgomo het gesê ondersoekbeamptes van die Florida-, Roodepoort-, Muldersdrift-, Honeydew-, Randburg- en Douglasdale-polisiekantoor gaan kragte saamspan om dié soort misdaad hok te slaan.